**Республикада 2014 жылы сот төрелігін жүзеге асырудың**

**қорытындылары туралы**

Соттардың 2014 жылғы қызметiн талдау елдегi сот төрелiгiн жүзеге асырудың сапасы жақсарғанын көрсетті.

2014 жылы республиканың аудандық және оған теңестірілген соттарына барлығы 1 221 011 арыз бен іс, соның ішінде 761 533 азаматтық, 415 600 әкімшілік және 43 878 қылмыстық іс келіп түсті. Бұл 2013 жылмен салыстырғанда 97 986 іске немесе 8,7%-ға артық *(1 123025 арыз бен іс, соның ішінде 659 876 азаматтық, 415 086 әкімшілік және 48 063 қылмыстық іс).*

Барлығы 1 097 953 істі жүргізу аяқталды, бұл 2013 жылмен салыстырғанда 10,6%-ға көп *(992 758)*. Атап айтқанда, 668 722 азаматтық істі қарау аяқталды, бұл 2013 жылмен салыстырғанда 19,7%-ға көп *(558 779)*. Соның ішінде шешім шығарылып 449 221 іс қаралды *(2013 жылы – 367 658).*

Баламалы тәсілдер қолданыла отырып шешім шығарылып аяқталған азаматтық істердің саны 13 747 істі құрады. Соның ішінде 8 657 іс бойынша бітімгершілік келісім жасалды, 5 090 іс бойынша дауды медиация тәртібімен реттеу туралы келісім жасалды *(2013 жылы – тиісінше 9 337 және 1 276 іс).*

Осылайша, медиаторлардың қатысуымен қаралған азаматтық істердің саны 4 есеге көбейді.

Есепті кезеңде43 794 қылмыстық iс аяқталды, бұл 2013 жылғы көрсеткiштен 7,7%-ға төмен *(47 460)*. Үкім шығарылып 25 557 адамға қатысты 20 573 қылмыстық іс қаралды *(2013 жылы үкім шығарылып 27 477 адамға қатысты 21 832 қылмыстық іс қаралды).* 478 адам ақталды (*510*).

Барлығы 25 079 адам сотталды, соның ішінде 9 690 адам немесе сотталғандардың жалпы санының 38,6%-ы бас бостандығынан айырылды (*2013 жылы 26 967 адам сотталған, соның ішінде 10 514 адам немесе 39%-ы бас бостандығынан айырылған)*.  9 680 адамға(*10 345*)бас бостандығынан айырумен байланысты емес жаза тағайындалды, 4 570 адам (*4 483*) шартты түрде сотталды*.*

Сотталған кәмелетке толмағандардың саны 35,9%-ға азайды *(1 063-тен 681-ге дейін)*. Осы ретте бас бостандығынан айыруға сотталған кәмелетке толмағандардың үлесі де 3,6%-ға азайды *(19,5%-тен 15,9%-ке дейін)*.

Есепті кезең ішінде алқабилердің қатысуымен қаралған істердің саны заңңаманың өзгеруіне байланысты 67,2%-ға азайды (*198-тен 65-ке дейін*). Үкім шығарылып 121 адамға қатысты 64 іс қаралды *(322 адамға қатысты 190 іс)*. 3 *(33)* адам ақталды.

Соттар қамауға санкция беру, қамау мерзімін ұзарту, қамау түріндегі бұлтартпау шарасының күшін жою және өзгерту туралы 16 544 өтiнiш хатты қарады, оның ішінде 15 877 өтініш хат немесе 96%-ы қанағаттандырылды *(2013 жылы – 18 863 өтініш хат қаралды, оның ішінде 17 976 немесе 95,3 %-ы қанағаттандырылған).*

Соттар қараған әкiмшiлiк iстердiң саны 0,3%-ға төмендеді және 385 437 *(386 519)* iстi құрады.

Іс жүргізу мерзімі бұзылып барлығы 2 азаматтық іс қаралды немесе 0,0003%, әкiмшiлiк және қылмыстық істерді қарау кезінде іс жүргізу мерзімдері бұзылған жоқ *(2013 жылы – 259 азаматтық іс немесе 0,05%)*.

Жалпы қаралған істер санының көбеюіне қарамастан, жоғарғы сатыда күші жойылған және өзгертілген сот актілерінің үлесі 0,1%-ға төмендеді және 1,3%-ды құрады.

Бұл ретте азаматтық істер бойынша3 640 шешімнің немесе олардың жалпы санының 0,8%-ының күші жойылды, 4 909 шешім немесе 1,1%-ы өзгертілді *(2013 жылы – 3 405 шешімнің немесе 0,9%-ының күші жойылды, 4 689 шешім немесе 1,3%-ы өзгертілді).*

Қылмыстық істер бойынша 222 адамға қатысты немесе үкімдердің 0,5%-ының күші жойылды, 2 008 адамға қатысты үкімдердің 4,3%-ы өзгертілді *(2013 жылы 292 адамға қатысты үкімнің 0,6%-ының күші жойылды, 2 220 адамға қатысты үкім немесе 4,3 %-ы өзгертілді).*

Әкімшілік істер бойынша 422 қаулының немесе 0,1%-ының күші жойылды, 446 қаулы немесе 0,1%-ы өзгертілді *(2013 жылы - 373 қаулының немесе 0,1%-ының күші жойылды, 365 қаулы немесе 0,1%-ы өзгертілді).*

Осылайша, 2013 жылмен салыстырғанда азаматтық істер бойынша күші жойылған және өзгертілген шешімдердің үлесі 0,3%-ға азайып, олардың жалпы санының 1,9%-ын құрады. Сондай-ақ қылмыстық істер бойынша күші жойылған және өзгертілген үкімдердің үлес салмағы 0,1%-ға азайды және 4,8%-ды құрады.

Әкімшілік істер бойынша күші жойылған және өзгертілген қаулылардың үлес салмағы сол деңгейде қалды және 0,2%-ды құрады.

Жалпы республика бойынша қабылданған сот актілерінің 98,7%-ы заңды әрі негізді деп танылып отыр.

***Нормашығармашылық қызмет туралы***

Мемлекет басшысы 2014 жылғы қарашада «Қазақстан Республикасының сот жүйесі мен судьяларының мәртебесі туралы» Конституциялық заңға өзгерістер мен толықтырулар енгізу туралы» Конституциялық заңға және «Қазақстан Республикасының кейбiр заңнамалық актiлерiне сот төрелігін іске асыруды одан әрі жеңілдету, төрешілдік рәсімдерді азайту мәселелері бойынша өзгерістер мен толықтырулар енгізу туралы» Заңға қол қойды. Заңдардың ережелері бірқатар новеллаларды енгізе отырып, сондай-ақ соттардың қызметін регламенттейтін нормаларды түзету арқылы сот жүйесін одан әрі жетілдіруге бағытталған.

Жоғарғы Сот әзірлеген Азаматтық процестік кодекстің және «Қазақстан Республикасының кейбір заңнамалық актілеріне азаматтық іс жүргізу заңнамасын жетілдіру мәселелері бойынша өзгерістер мен толықтырулар енгізу туралы» Заңның жобалары 2014 жылғы 31 желтоқсанда Парламент Мәжілісінің қарауына енгізілді.

Сонымен қатар, бірқатар конституциялық заңдарды Азаматтық процестік кодекс жобасына сәйкес келтіру мақсатында «Қазақстан Республикасының кейбір конституциялық заңдарына азаматтық іс жүргізу заңнамасын жетілдіру мәселелері бойынша өзгерістер мен толықтырулар енгізу туралы» Конституциялық заңның жобасы әзірленді.

Атап айтқанда, азаматтардың сайлау құқықтарына қатысты сот актілеріне шағым жасау (наразылық келтіру) мүмкіндігі көзделгенін ескере отырып, «Қазақстан Республикасындағы сайлау туралы» және «Республикалық референдум туралы», сондай-ақ «Қазақстан Республикасының сот жүйесі мен судьяларының мәртебесі туралы» конституциялық заңдарға тиісті өзгерістер енгізіледі.

Заң жобасымен Жоғарғы Соттың құрамына инвестициялық дауларды қарау жөніндегі мамандандырылған сот алқасы енгізіледі, оның құзыретіне бірінші саты бойынша ірі инвесторлардың қатысуымен инвестициялық дауларды, сондай-ақ басқа инвесторлардың қатысуымен даулар бойынша заңды күшіне енбеген сот актілерін қарау жатқызылады.

Жоғарғы Сотта жобаның алдын ала таныстырылымы ағымдағы жылдың ақпан айына жоспарланды.

Мемлекет басшысының тапсырмаларын орындау үшін Жоғарғы Сот судьяларды зейнетақымен қамтамасыз ету механизмін жетілдіруге бағытталған «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгерістер мен толықтырулар енгізу туралы» Конституциялық заңның және «Қазақстан Республикасында зейнетақымен қамсыздандыру туралы» Қазақстан Республикасының Заңына өзгерістер мен толықтырулар енгізу туралы» Заңның жобаларын әзірлеу жөніндегі жұмысты жүргізуде. Заң жобалары мүдделі мемлекеттік органдармен келісілуде.

Сот практикасының проблемалық мәселелерін түсiндiру мақсатында, сондай-ақ заңнаманың өзгеруіне байланысты Жоғарғы Сот 4 нормативтік қаулы қабылдады, осының нәтижесінде қолданыстағы 18 нормативтік қаулыға өзгерістер мен толықтырулар енгізілді.

***Ақпараттық технологиялар жетістіктерін сот қызметіне енгізу және қолдану жөніндегі жұмыстар одан әрі жалғастырылуда***

Есепті кезеңде «Сот кабинеті» сервисі арқылы электрондық түрде 105 496 құжат түсті, соның ішінде 85 696 талап арыз, бұл 2013 жылға қарағанда 5 есе артық *(26 034)*.

Сот жүйесін азаматтар үшін қолжетімді ету мақсатында Жоғарғы және жергілікті соттардың Интернет-ресурстарында «Сотқа шақыру қағазы» электрондық сервисі жүзеге асырылды, ол электронды нұсқадағы сотқа шақыру қағазын көруге және басып шығаруға үшін арналған. Алынған электронды нұсқадағы сотқа шақыру қағазы «Электрондық құжат және электрондық цифрлық қолтаңба туралы» Қазақстан Республикасының Заңына сәйкес қағаз нұсқадағы құжатқа балама ресми құжат болып табылады.

Жоғарғы Соттың интернет-ресурсын жаңартудың нәтижесінде оған кіру көрсеткіші бірнеше есе өсті, яғни интернет-ресурс тәулігіне 30 мыңнан астам ашылады. Жоғарғы Соттың интернет-ресурсы мемлекеттік органдардың ресми интернет-ресурстарының арасында рейтинг бойынша 2014 жылы алдыңғы орынды иеленді.

Жоғарғы Соттың Call-орталығы жұмыс істеуде. Оған 1401 нөмірі бойынша тегін қоңырау шалуға болады. Өткен мерзімде 10 973 қоңырау түсті *(2013 жылы - 551)*.

Сот отырысы хаттамаларын дайындау сапасын арттыру мақсатында 550 залға қазіргі заманғы технологиялар негізінде электрондық хаттама жасау мүмкіндігі бар аудио - бейнежазу (АБЖ) орнатылды. Сонымен бірге қолданыстағы 176 АБЖ жүйесі жаңғыртылды (бағдарламалық қамтамасыз ету алмастырылды).

Сот ісін жүргізуге қатысушыларға электрондық хабарлама жіберу тиімді жұмыс істеуде. Есепті кезеңде жергілікті соттардан 3 миллионнан аса SMS-хабарлама 870 180 сот процесіне қатысушыларға жіберілді *(2013 жылы - 235 000)*.

2014 жылдың 22 қыркүйегінен бастап «Қазпочта» АҚ-мен бірлесіп «Гибридті электрондық почтаны» (бұдан әрі - ГЭП) енгізу бойынша пилоттық жоба іске асырылуда (бұдан әрі – ГЭП).

Тапсырыстық гибридтік жөнелту технологиясын қолдану кезінде жергілікті соттар ақпаратты (соттың шақыру қағазын) БААТЖ интеграциялық модулі арқылы электронды түрде почталық байланыс бөлімшесіне жібереді. Осы ақпараттарды басып шығару, почталық конвертке салу және соңғы адресатқа дейін жеткізу «Қазпочта» АҚ тарапынан орындалады. Жеткізілген ақпараттар немесе оларды жеткізудің мүмкін еместігі туралы хабарламалар электронды түрде БААТЖ-ға жіберіледі.

Өткен жылдың 18 желтоқсанынан бастап бұрын өткізілген пилоттық  жобаның нәтижелері бойынша республиканың барлық жергілікті соттарында ГЭП қызметі көрсетілуде.

2014 жылдың 27 желтоқсанындағы жағдай бойынша барлық соттар жіберген 37 141 электрондық шақыру қағазының 33 721-сі немесе 90,8%-ы шақырылғандардың қолына тиді.

Алдағы уақытта ақпараттық жүйелердің дайын болуына қарай басқа да сот құжаттарын (хабарлау, сот актілері және т.б.) ГЭП арқылы жіберуге болады.

***Соттардың ашықтығы мен айқындылығын қамтамасыз ету мақсатында бұқаралық ақпарат құралдарымен тиісті өзара іс-қимыл жүзеге асырылуда***

Есепті кезеңде республикалық және өңірлік БАҚ-та сот-құқық тақырыбына арналған 39 975 материал жарық көрді, соның ішінде БАҚ-та – 17 203, электронды БАҚ-та – 4 371, Интернет-ресурстарда -18 401.

Соттар сот жүйесінің ашықтығын арттыруға бағытталған 3 мыңға жуық іс-шара (баспасөз конференциялары, брифингтер, «ашық есік күндері» және т.б.) ұйымдастырып, өткізді. Есепті кезең аралығында республикалық және өңірлік телеарналарда 45 имидждік бейнероликтің көрсетілімі ұйымдастырылды.

Сонымен қатар, Жоғарғы Сот «Сот төрелігі» - «Правосудие» телевизиялық бағдарламалар циклын әзірледі. Жоба сот билігінің имиджі мен азаматтардың құқықтық мәдениетін арттыруға, сондай-ақ соттардың қызметі туралы халықтың хабардар болу деңгейін жоғарылатуға бағытталған. Ағымдағы жылдың қазан айында республикалық «Хабар» телеарнасы мен «Қазақстан РТРК» АҚ-ның өңірлік филиалдарында телевизиялық бағдарламалар циклы ұйымдастырылды. Сол уақытта тележоба Жоғарғы Соттың интернет-ресурсында орналастырылды.

**Жоғарғы Соттың басқа шетелдердің** **сот органдарымен ынтымақтастығы туралы**

Есептік кезеңде Жоғарғы Сот Төрағасының шетелдік сот, құқықтық және заңнамалық органдар басшыларымен, шет мемлекеттердің елшілерімен және халықаралық ұйымдардың өкілдерімен 22 кездесуі *(2013 – 7)*, дипломатиялық корпуспен 1 брифинг өтті.

Судьялардың біліктілігін арттыру мақсатында халықаралық ұйымдармен ынтымақтастықта 9 семинар, 5 дөңгелек үстел, 3 тренинг, 2 конференция өткізілді. Іс-шаралар жаңа Қылмыстық кодексті, Қылмыстық-процестік кодексті және Азаматтық процестік кодексті, ювеналдық әділет жобасын талқылауға, адам құқықтары саласындағы халықаралық нормаларды қолдану мәселелеріне, медиацияға және соттағы бітімгершілік рәсімдерге, әдеп және сыбайлас жемқорлықтың алдын алу, судьяға кандидаттар іріктеу саласындағы халықаралық стандарттар, ақшалай қаражатты жылыстатуға қарсы іс-қимылдар, салық, кеден және экология дауларын шешу мәселелеріне арналды.

2014 жылғы 4-5 қыркүйекте Астана қаласында Шанхай Ынтымақтастық Ұйымына (ШЫҰ) мүше мемлекеттердің жоғарғы соттары төрағаларының мәжілісі өткізілді. Мәжіліс қорытындылары бойынша құқық үстемдігін қамтамасыз ету, сондай-ақ адам құқықтары мен негізгі бостандықтарды қорғау мақсатында өзара іс-қимыл мен әріптестікті күшейту туралы Бірлескен мәлімдемеге қол қойылды.

Өткен жылдың қыркүйек айында Дүниежүзілік экономикалық форум 2014-2015 жылдарға Жаһандық бәсекеге қабілеттілік индексінің (ЖБИ) рейтингісін жариялады, оған сәйкес «Сот тәуелсіздігі» индикаторы бойынша Қазақстан Республикасы 86-шы орынға ие болды *(2013 жылы – 88-ші орын)*.

**Қазақстан Республикасының**

**Жоғарғы Соты**